CELEX: 32010R1003
Language: hr
Date: 2010-11-08 00:00:00
Title: Uredba Komisije (EZ) br. 1003/2010 od 8. studenoga 2010. o zahtjevima za homologaciju tipa za prostor za ugradbu i pričvršćivanje stražnjih registarskih pločica na motorna vozila i njihove prikolice i provedbi Uredbe (EZ) br. 661/2009 Europskog parlamenta i Vijeća o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila  Tekst značajan za EGP

13/Sv. 036
            
            
               HR
            
            
               Službeni list Europske unije
            
            
               256
            
         32010R1003
   
               L 291/22
            
            
               SLUŽBENI LIST EUROPSKE UNIJE
            
            
               08.11.2010.
            
         
      UREDBA KOMISIJE (EZ) br. 1003/2010
   od 8. studenoga 2010.
   o zahtjevima za homologaciju tipa za prostor za ugradbu i pričvršćivanje stražnjih registarskih pločica na motorna vozila i njihove prikolice i provedbi Uredbe (EZ) br. 661/2009 Europskog parlamenta i Vijeća o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (1), a posebno njezin članak 14. stavak 1. točku (a),
   budući da:
   
               (1)
            
            
               Uredba (EZ) br. 661/2009 zasebna je Uredba u okviru postupka homologacije, kako je određen Direktivom 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (2).
            
         
               (2)
            
            
               Uredbom (EZ) br. 661/2009 stavlja se izvan snage Direktiva Vijeća 70/222/EEZ od 20. ožujka 1970. o usklađivanju zakonodavstava država članica u odnosu na prostor za ugradbu i pričvršćivanje stražnjih registarskih pločica na motorna vozila i njihove prikolice (3). Zahtjeve navedene u toj Direktivi trebalo bi prenijeti u ovu Uredbu te ih, prema potrebi, izmijeniti radi prilagodbe znanstvenom i tehničkom razvoju.
            
         
               (3)
            
            
               Uredba (EZ) br. 661/2009 propisuje temeljne odredbe za zahtjeve za homologaciju tipa motornih vozila i njihovih prikolica s obzirom na prostor za ugradbu i pričvršćivanje stražnjih registarskih pločica. Stoga je također nužno propisati posebne postupke, ispitivanja i zahtjeve za takvu homologaciju tipa.
            
         
               (4)
            
            
               Mjere navedene u ovoj Uredbi u skladu su s mišljenjem Tehničkog odbora za motorna vozila,
            
         DONIJELA JE OVU UREDBU:
   Članak 1.
   Definicije
   Za potrebe ove Uredbe primjenjuju se sljedeće definicije:
   
               (1)
            
            
               „tip vozila s obzirom na prostor za ugradbu i pričvršćivanje stražnjih registarskih pločica” znači vozila koja se ne razlikuju po ključnim značajkama kao što su:
               
                           —
                        
                        
                           dimenzije prostora za ugradbu i pričvršćivanje stražnje registarske pločice,
                        
                     
                           —
                        
                        
                           mjesto prostora za ugradbu i pričvršćivanje stražnje registarske pločice,
                        
                     
                           —
                        
                        
                           oblik površine za ugradbu i pričvršćivanje stražnje registarske pločice;
                        
                     
         
               (2)
            
            
               „gotovo ravna površina” znači površina od čvrstog materijala, koja se također može sastojati od uzubljene mreže ili rešetke, s polumjerom zakrivljenosti od najmanje 5 000 mm;
            
         
               (3)
            
            
               „površina od uzubljene mreže” znači površina koja se sastoji od ravnomjernog uzorka oblika kao što su okrugle, ovalne, pravokutne, četvrtaste rupe ili rupe u obliku romba ravnomjerno raspoređene u razmacima od najviše 15 mm;
            
         
               (4)
            
            
               „površina rešetke” znači površina koja se sastoji od usporednih šipki ravnomjerno raspoređenih i međusobno udaljenih najviše 15 mm;
            
         
               (5)
            
            
               „nominalna površina” znači teoretski geometrijski savršena površina ne uzimajući u obzir nepravilnosti površine kao što su izbočenja ili udubljenja;
            
         
               (6)
            
            
               „središnja uzdužna ravnina vozila” znači ravnina simetrije vozila ili, ako vozilo nije simetrično, uspravna uzdužna ravnina koja prolazi kroz sredinu osovina vozila;
            
         
               (7)
            
            
               „nagib” znači stupanj kutnog odstupanja u odnosu na okomitu ravninu.
            
         Članak 2.
   Odredbe za EZ homologaciju tipa motornog vozila ili prikolice s obzirom na prostor ugradbe i pričvršćivanja stražnjih registarskih pločica
   1.   Proizvođač ili njegov zastupnik dostavlja nadležnom tijelu zahtjev za EZ homologaciju tipa vozila s obzirom na prostor za ugradbu i pričvršćivanje stražnjih registarskih pločica na motorna vozila i njihove prikolice.
   2.   Zahtjev se sastavlja u skladu s obrascem opisnog dokumenta iz Priloga I. dijela 1.
   3.   Ako se ispune relevantni zahtjevi iz Priloga II. ovoj Uredbi, nadležno tijelo dodjeljuje EZ homologaciju tipa te izdaje homologacijski broj u skladu sa sustavom numeriranja iz Priloga VII. Direktivi 2007/46/EZ.
   Država članica ne smije dodijeliti isti broj drugom tipu vozila.
   4.   Za potrebe stavka 3., nadležno tijelo koje dodjeljuje homologaciju dostavlja certifikat o EZ homologaciji tipa izrađen u skladu s obrascem iz Priloga I. dijela 2.
   Članak 3.
   Valjanost i proširenje homologacija dodijeljenih u skladu s Direktivom 70/222/EEZ
   Nacionalna nadležna tijela dopuštaju prodaju i stavljanje u uporabu vozila za koja je dodijeljena homologacija prije datuma iz članka 13. stavka 2. Uredbe (EZ) br. 661/2009 te nastavljaju dodjeljivati proširenja za ista vozila prema uvjetima iz Direktive 70/222/EEZ.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 200, 31.7.2009., str. 1.
   
      (2)  SL L 263, 9.10.2007., str. 1.
   
      (3)  SL L 76, 6.4.1970., str. 25.
   PRILOG I.
   
      Administrativni dokumenti za EZ homologaciju tipa motornih vozila i njihovih prikolica s obzirom na prostor za ugradbu i pričvršćivanje stražnjih registarskih pločica
   
   DIO 1.
   
      Opisni dokument
   
   
      OBRAZAC
   
   Opisni dokument br. … koji se odnosi na EZ homologaciju tipa motornog vozila ili prikolice s obzirom na prostor za ugradbu i pričvršćivanje stražnjih registarskih pločica.
   Sljedeći se podaci dostavljaju u tri primjerka te uključuju sadržaj. Crteži se dostavljaju u odgovarajućem mjerilu i u dovoljno detaljnom obliku u formatu A4 ili na presavijenom papiru formata A4. Fotografije, ako postoje, moraju sadržavati dovoljno detalja.
   Ako sustavi, sastavni dijelovi ili zasebne tehničke jedinice iz ovog opisnog dokumenta imaju elektroničko upravljanje, dostavljaju se podaci o njihovom radu.
   0.   OPĆI PODACI
   0.1.   Marka (trgovačka oznaka proizvođača): …
   0.2.   Tip: …
   0.2.1.   Trgovački naziv (nazivi), ako su dostupni: …
   0.3.   Identifikacijska oznaka tipa, ako je označeno na vozilu (1): …
   0.3.1.   Mjesto takve oznake: …
   0.4.   Kategorija vozila (2).: …
   0.5.   Naziv i adresa proizvođača: …
   0.8.   Naziv (nazivi) i adresa (adrese) pogona (ili više njih) za sklapanje: …
   0.9.   Naziv i adresa predstavnika proizvođača (ako ih ima): …
   1.   OPĆE KARAKTERISTIKE IZRADE VOZILA
   1.1.   Fotografije i/ili crteži reprezentativnog vozila: …
   2.   MASE I DIMENZIJE (3)
       (4)
   
   2.4.   Raspon dimenzija vozila (ukupno)
   2.4.2.   Za podvozje s nadogradnjom
   2.4.2.3.   Visina (u voznom stanju) (5) (za ovjes s podesivom visinom, navedite uobičajeni radni položaj): …
   2.6.   Masa u voznom stanju
   Masa vozila s nadogradnjom i, u slučaju vučenog vozila svih kategorija osim M1, s napravom za spajanje, ako ju je ugradio proizvođač, u voznom stanju, ili masa podvozja ili podvozja s kabinom, bez nadogradnje i/ili naprave za spajanje ako proizvođač ne ugradi nadogradnju i/ili napravu za spajanje (uključujući tekućine, alat, rezervni kotač, ako je ugrađen, i vozača te, za autobuse, člana posade ako u vozilu postoji sjedalo za posadu) (6) (najveće i najmanje vrijednosti za svaku varijantu): …
   9.   NADOGRADNJA
   9.14.   Prostor za ugradbu stražnjih registarskih pločica (navedite raspon ako je potrebno, moguće je koristiti crteže ako je primjenljivo): …
   9.14.1.   Visina iznad površine ceste, gornji rub: …
   9.14.2.   Visina iznad površine ceste, donji rub: …
   9.14.3.   Udaljenost središnje linije od središnje uzdužne ravnine vozila: …
   9.14.4.   Udaljenost od lijevog ruba vozila: …
   9.14.5.   Dimenzije (duljina × širina): …
   9.14.6.   Nagib ravnine prema okomici: …
   9.14.7.   Kut vidljivosti na vodoravnoj ravnini: …
   
      Napomene s objašnjenjem
   
   DIO 2.
   
      Certifikat o EZ homologaciji tipa
   
   
      OBRAZAC
   
   Format: A4 (210 × 297 mm)
   CERTIFIKAT O EZ HOMOLOGACIJI TIPA
   
      Pečat tijela za homologaciju
   
   Izjava se odnosi na:
   
               
                           —
                        
                        
                           EZ homologaciju (7),
                        
                     
                           —
                        
                        
                           proširenje EZ homologacije (7),
                        
                     
                           —
                        
                        
                           odbijanje EZ homologacije (7),
                        
                     
                           —
                        
                        
                           povlačenje EZ homologacije (7),
                        
                     
            
               tipa motornog vozila ili prikolice s obzirom na prostor za ugradbu i pričvršćivanje stražnjih registarskih pločica
            
         
               s obzirom na Uredbu (EZ) br. 1003/2010 kako je zadnje izmijenjena Uredbom (EU) br. …/… (7)
               
            
         Homologacijski broj: …
   Razlog za proširenje: …
   ODJELJAK I.
   0.1.   Marka (trgovačka oznaka proizvođača): …
   0.2   Tip: …
   0.2.1.   Trgovački naziv (nazivi) (ako su dostupni): …
   0.3   Identifikacijska oznaka tipa, ako je označeno na vozilu (8): …
   0.3.1.   Mjesto takve oznake: …
   0.4   Kategorija vozila (9): …
   0.5   Naziv i adresa proizvođača: …
   0.8.   Naziv (nazivi) i adresa (adrese) pogona za sklapanje: …
   0.9.   Naziv i adresa zastupnika proizvođača (ako postoji): …
   ODJELJAK II.
   1.   Dodatne informacije: vidjeti Dopunu.
   2.   Tehnička služba odgovorna za provođenje ispitivanja: …
   3.   Datum izvještaja o ispitivanju: …
   4.   Broj izvještaja o ispitivanju: …
   5.   Napomene (ako ih ima): vidjeti Dopunu.
   6.   Mjesto: …
   7.   Datum: …
   8.   Potpis: …
   
               Privici
            
            
               :
            
            
               Paket opisnih podataka
               Izvještaj o ispitivanju
            
         
      (1)  Ako identifikacijska oznaka tipa sadrži znakove koji nisu relevantni za opis vozila, sastavnog dijela ili zasebne tehničke jedinice obuhvaćenih ovim opisnim dokumentom, ti se znakovi u dokumentu prikazuju simbolom „?” (npr. ABC??123??).
   
      (2)  Klasificirano u skladu s definicijama iz Direktive 2007/46/EZ, Priloga II. dijela A.
   
      (3)  Ako postoji jedna verzija s uobičajenom kabinom i druga s kabinom za spavanje, potrebno je navesti mase i dimenzije za obje.
   
      (4)  Norma ISO 612: 1978 – Cestovna vozila – Dimenzije motornih vozila i vučenih vozila – nazivi i definicije.
   
      (5)  
   
               (g8)
            
            
               Izraz br. 6.3.
            
         
      (6)  Masa vozača i, ako je primjenljivo, člana posade procjenjuje se na 75 kg (dijeli se na 68 kg kao masu osobe i 7 kg kao masu prtljage, prema normi ISO 2416 – 1992), spremnik za gorivo napunjen je do 90 %, a ostali sustavi koji sadrže tekućinu (osim onih za korištenu vodu) do 100 % kapaciteta koji je odredio proizvođač.
   
      (7)  Prekrižiti nepotrebno.
   
      (8)  Ako identifikacijska oznaka tipa sadrži znakove koji nisu bitni za opis vozila, sastavnog dijela ili zasebne tehničke jedinice koji su obuhvaćeni ovim opisnim dokumentom, tada takve znakove treba u dokumentaciji prikazati simbolom „?” (npr. ABC??123??).
   
      (9)  Kako je definirano u Direktivi 2007/46/EZ, Prilog II., odjeljak A.
   Dopuna
   certifikatu o EZ homologaciji tipa br. …
   
               1.
            
            
               Dodatni podaci:
               
                           1.1.
                        
                        
                           Kratak opis tipa vozila s obzirom na njegovu strukturu, dimenzije, linije i materijale od kojih se sastoji: …
                        
                     
                           1.2.
                        
                        
                           Opis prostora za stražnju registarsku pločicu: …
                        
                     
         
               2.
            
            
               Prostor za stražnju registarsku pločicu prikladan je za pričvršćivanje registarske pločice veličine do (mm): 520 × 120/340 × 240 (1)
               
            
         
               3.
            
            
               Mjesto prostora za stražnju registarsku pločicu: lijevo od sredine/na sredini (1)
               
            
         
               4.
            
            
               Prostor za stražnju registarsku pločicu zaklanja se kada se pričvrsti bilo kakva mehanička naprava za spajanje: da/ne (1)
               
            
         
               5.
            
            
               Napomene: …
            
         
      (1)  Prekrižiti nepotrebno.
   PRILOG II.
   
      Zahtjevi za prostor za ugradbu i pričvršćivanje stražnjih registarskih pločica
   
   1.   ZAHTJEVI
   1.1.   Oblik i dimenzije prostora za ugradbu stražnje registarske pločice.
   
               1.1.1.
            
            
               Prostor za ugradbu sastoji se od ravne ili gotovo ravne pravokutne površine najmanjih dimenzija kako slijedi:
               ili
               
                           širina
                        
                        
                           :
                        
                        
                           520 mm
                        
                     
                           visina
                        
                        
                           :
                        
                        
                           120 mm
                        
                     ili
               
                           širina
                        
                        
                           :
                        
                        
                           340 mm
                        
                     
                           visina
                        
                        
                           :
                        
                        
                           240 mm
                        
                     
         
               1.1.2.
            
            
               Površina koju prekriva registarska pločica može imati otvore ili prekide na profilu.
            
         
               1.1.2.1.
            
            
               U slučaju vozila kategorije M1, širina otvora ili prekida na profilu ne smije biti veća od 40 mm, a da se ne mora uzeti u obzir dužina.
            
         
               1.1.3.
            
            
               Površina koju prekriva registarska pločica može imati izbočine, pod uvjetom da nisu izbočene više od 0,5 mm u odnosu na nominalnu površinu. Komadi vrlo mekih materijala, kao što su pjena ili filc u svrhu smanjenja vibracija registarske pločice ne uzimaju se u obzir.
            
         1.2.   Ugradba i pričvršćivanje stražnje registarske pločice.
   
               1.2.1.
            
            
               Prostor za ugradbu je takav da registarska pločica, nakon pričvršćivanja u skladu s uputama proizvođača, ima sljedeća obilježja:
               
                           1.2.1.1.
                        
                        
                           Položaj pločice u odnosu na srednju uzdužnu ravninu vozila:
                           
                                       1.2.1.1.1.
                                    
                                    
                                       Središnja točka pločice nije smještena desno od srednje uzdužne ravnine vozila.
                                    
                                 
                     
                           1.2.1.2.
                        
                        
                           Položaj pločice u odnosu na uspravnu uzdužnu ravninu vozila:
                           
                                       1.2.1.2.1.
                                    
                                    
                                       Pločica je okomita na uzdužnu ravninu vozila.
                                    
                                 
                                       1.2.1.2.2.
                                    
                                    
                                       Lijevi rub pločice ne smije biti lijevo od uspravne ravnine koja je paralelna srednjoj uzdužnoj ravnini vozila i dodiruje krajnji vanjski rub vozila.
                                    
                                 
                     
                           1.2.1.3.
                        
                        
                           Položaj pločice u odnosu na uspravnu poprečnu ravninu:
                           
                                       1.2.1.3.1.
                                    
                                    
                                       Pločica može biti nagnuta prema okomici:
                                       
                                                   1.2.1.3.1.1.
                                                
                                                
                                                   Za najmanje – 5° i najviše 30°, pod uvjetom da gornji rub pločice nije više od 1,20 mm udaljen od površine tla;
                                                
                                             
                                                   1.2.1.3.1.2.
                                                
                                                
                                                   Za najmanje – 15° i najviše 5°, pod uvjetom da je gornji rub pločice za više od 1,20 mm udaljen od površine tla.
                                                
                                             
                                 
                     
                           1.2.1.4.
                        
                        
                           Udaljenost pločice od površine tla:
                           
                                       1.2.1.4.1.
                                    
                                    
                                       Udaljenost donjeg ruba pločice od površine tla najmanje je 0,30 m.
                                    
                                 
                                       1.2.1.4.2.
                                    
                                    
                                       Udaljenost gornjeg ruba pločice od površine tla ne prelazi 1,20 m. Međutim, ako zbog izvedbe vozila nije moguće udovoljiti odredbi o visini, najveća visina smije prijeći 1,20 m, pod uvjetom da je što je moguće bliže tom ograničenju, ovisno o izvedbenim osobinama vozila, te da ni u kojem slučaju ne prelazi 2,00 m.
                                    
                                 
                     
                           1.2.1.5.
                        
                        
                           Geometrijska vidljivost.
                           
                                       1.2.1.5.1.
                                    
                                    
                                       Ako udaljenost gornjeg ruba pločice od površine tla ne prelazi 1,20 m, pločica je vidljiva u cijelom prostoru unutar sljedeće četiri ravnine:
                                       
                                                   —
                                                
                                                
                                                   dvije uspravne ravnine koje dodiruju dva uzdužna ruba pločice te sa središnjom uzdužnom ravninom vozila čine kut koji se mjeri prema gore s vanjske strane kuta od 30°,
                                                
                                             
                                                   —
                                                
                                                
                                                   ravnina koja dodiruje gornji rub pločice koja s vodoravnom ravninom čini kut koji se mjeri prema gore s vanjske strane kuta od 15°,
                                                
                                             
                                                   —
                                                
                                                
                                                   vodoravna ravnina kroz donji rub pločice.
                                                
                                             
                                 
                                       1.2.1.5.2.
                                    
                                    
                                       Ako udaljenost gornjeg ruba pločice od površine tla prelazi 1,20 m, pločica je vidljiva u cijelom prostoru obuhvaćenom sljedećim četirima ravninama:
                                       
                                                   —
                                                
                                                
                                                   dvije uspravne ravnine koje dodiruju dva uzdužna ruba pločice te sa središnjom uzdužnom ravninom vozila čine kut koji se mjeri prema gore s vanjske strane kuta od 30°,
                                                
                                             
                                                   —
                                                
                                                
                                                   ravnina koja dodiruje gornji rub pločice koja s vodoravnom ravninom čini kut koji se mjeri prema gore s vanjske strane kuta od 15°,
                                                
                                             
                                                   —
                                                
                                                
                                                   ravnina koja dodiruje donji rub pločice koja s vodoravnom ravninom čini kut koji se mjeri prema dolje s vanjske strane kuta od 15°,
                                                
                                             
                                 
                     
                           1.2.1.6.
                        
                        
                           Prostor između rubova ugrađene i pričvršćene registarske pločice i stvarna površina prostora registarske pločice ne prelazi 5,0 mm duž cijelog ruba registarske pločice.
                           
                                       1.2.1.6.1.
                                    
                                    
                                       Propisani najveći prostor smije se premašiti lokalno u slučaju da se mjeri kod otvora ili prekida na profilu unutar površine uzubljene mreže ili između paralelnih šipki površine rešetke.
                                    
                                 
                     
         
               1.2.2.
            
            
               Stvarni položaj i oblik ugrađene i pričvršćene registarske pločice kako je utvrđeno u skladu sa stavkom 1.2., a posebno tako nastali polumjer zakrivljenosti, uzima se u obzir u svrhu zahtjeva za uređaj za osvjetljavanje stražnje registarske pločice.
            
         
               1.2.3.
            
            
               Ako se prostor za ugradbu stražnje registarske pločice zakloni unutar ravnina geometrijske vidljivosti zbog ugradbe neke mehaničke naprave za spajanje, to se navodi u izvještaju o ispitivanju te se unosi u certifikat o EZ homologizaciji tipa.
            
         2.   ISPITNI POSTUPAK
   2.1.   Utvrđivanje uzdužnog nagiba i udaljenosti registarske pločice od površine tla.
   
               2.1.1.
            
            
               Prije početka mjerenja, vozilo se nalazi na glatkoj površini, a masa vozila prilagođena je deklariranoj masi proizvođača vozila u voznom stanju, ali bez vozača.
            
         
               2.1.2.
            
            
               Ako je vozilo opremljeno hidropneumatskim, hidrauličkim ili pneumatskim ovjesom ili uređajem za automatsko niveliranje prema opterećenju, ispitivanje se obavlja dok je ovjes ili uređaj u uobičajenom voznom stanju, prema specifikacijama proizvođača.
            
         
               2.1.3.
            
            
               Ako je registarska pločica okrenuta prema dolje, rezultat mjerenja koji se odnosi na nagib izražava se iznosom s minusom.
            
         2.2.   Mjerenja izbočenja izvode se okomito i izravno prema nominalnoj površini koju pokriva registarska pločica.
   2.3.   Mjerenje prostora između ruba ugrađene i pričvršćene registarske pločice i stvarne površine izvode se okomito i izravno prema stvarnoj površini koju pokriva registarska pločica.
   2.4.   Registarska pločica za provjeravanje sukladnosti jedna je od dviju veličina navedenih u stavku 1.1.1.